ROMÂNIA



JUDEȚUL MUREȘ

MUNICIPIUL TÂRGU MUREȘ

Direcția Complexul de Agrement Weekend

Nr.1386 din 19.07.2023

Iniţiator,

PRIMAR

Soós Zoltán

**Referat de aprobare**

**privind aprobarea completării pct. 26 din Anexa nr.1** **la** **Hotărârea Consiliului Local Municipal** **nr. 461/20.12.2022 referitoare la aprobarea contravalorii serviciilor prestate de către Complexul de Agrement şi Sport « Mureşul » şi Bazinul Acoperit Piscina «ing. Mircea Birău» pentru anul 2023**

Prin HCLM nr. 461/20.12.2022 s-a aprobat contravaloarea serviciilor prestate de către Complexul de Agrement şi Sport « Mureşul » şi Bazinul Acoperit Piscina «ing. Mircea Birău» pentru anul 2023.

La pct. 26 din anexa nr.1 la Hotărâre este prevăzut ”Tarif închiriere ambarcațiuni*”.* Datorită faptului că Direcția Complexul de Agrement Weekend a achiziționat 12 paddleboarduri (SUP-uri), pentru a nu se crea confuzii, se impune introducerea unui nou tarif pentru închirierea acestora la pct. 26.4 - paddleboarduri 25 lei/h în Complexul de Agrement şi Sport « Mureşul» (pct. 26, din Anexa 1 a HCLM nr. 461/20.12.2022).

Supunem spre aprobare Consiliului Local al Municipiului Târgu Mureș Proiectul de hotărâre privind aprobarea completării prin introducerea tarifului de închiriere la punctul 26.4 din Hotărârea Consiliului Local Municipal nr. 461/20.12.2022 referitoare la aprobarea contravalorii serviciilor prestate de către Complexul de Agrement şi Sport « Mureşul » şi Bazinul Acoperit Piscina «ing. Mircea Birău» pentru anul 2023.

Director,

Harai István



**ROMÂNIA** PROIECT

**JUDEȚUL MUREȘ Inițiator,**

**CONSILIUL LOCAL MUNICIPAL TÂRGU MUREȘ Primar**

**Soós Zoltán**

**H O T Ă R Â R E A Nr.\_\_\_\_\_\_\_**

**din\_\_\_\_\_\_\_\_\_\_\_\_\_\_\_\_\_\_\_\_\_\_2023**

**privind aprobarea completării pct. 26 din Anexa nr.1** **la Hotărârea Consiliului Local Municipal** **nr. 461/20.12.2022 referitoare la aprobarea contravalorii serviciilor prestate de către Complexul de Agrement şi Sport « Mureşul » şi Bazinul Acoperit Piscina «ing. Mircea Birău» pentru anul 2023**

***Consiliul Local Municipal Târgu Mureș, întrunit în ședință ordinară,***

**Având în vedere:**

1. Referatul de aprobare nr. 1386/19.06.2023 privind aprobarea completării pct. 26 din Anexa nr.1 ladin Hotărârea Consiliului Local Municipal nr. 461/20.12.2022 referitoare la aprobarea contravalorii serviciilor prestate de către Complexul de Agrement şi Sport « Mureşul » şi Bazinul Acoperit Piscina «ing. Mircea Birău» pentru anul 2023;
2. Raportul de specialitate nr. \_\_\_\_\_\_\_\_\_\_\_\_\_\_\_\_\_ al Direcției Juridice, Contencios Administrativ și Administrație Publică Locală;
3. Raportul Comisiilor de specialitate din cadrul Consiliului Local Municipal Târgu Mureş

**În conformitate cu prevederile:**

* art. 484 din Legea nr. 227/2015 privind Codul fiscal;
* art. 30, alin. (1) și alin. (2) din Legea nr. 273/2006 privind finanţele publice locale, cu modificările şi completările ulterioare,
* art. 60, art. 80 și art. 81 din Legea nr. 24/2000 privind normele de tehnică legislativă pentru elaborarea actelor normative, republicată;
* art. 7 alin. (13) din Legea nr. 52/2003 privind transparenţa decizională în administraţia publică, republicată;
* art. 3, alin (1), lit. „b” și lit. „c” din O.G. nr. 71/2002 privind organizarea și funcționarea serviciilor publice de administrare a domeniului public și privat de interes local.

**În temeiul prevederilor** art. 129 alin. (1), alin. (4) lit. ”c”, art. 136 alin. (1), art. 139 alin. (1), art. 196 alin. (1) lit. „a” și ale art. 243. alin (1) lit. „a” din OUG nr. 57/2019 privind Codul administrativ, cu modificările și completările ulterioare,

**H O T Ă R Ă Ș T E :**

**Art. I.** Se aprobă completarea pct. 26 din Anexa nr.1 la HCLM nr. 461/20.12.2022 referitoare la aprobarea contravalorii serviciilor prestate de către Complexul de Agrement şi Sport « Mureşul » şi Bazinul Acoperit Piscina «ing. Mircea Birău» pentru anul 2023 prin introducerea unui nou subpunct (26.4), care va avea următorul cuprins:

*”26.4 - paddleboarduri (SUP-uri) 25 lei/h.”*

**Art. II.** Celelalte prevederi din Hotărârea Consiliului Local Municipal nr. 461/20.12.2022 rămân neschimbate.

**Art. III.** Cu aducerea la îndeplinire a prezentei hotărâri se încredințează Direcția Complexul de Agrement «Weekend».

**Art. IV.** În conformitate cu prevederile art. 252 alin 1 lit.c, ale art. 255 din O.U.G. nr. 57/2019 privind Codul administrativ, și ale art.3 alin.1 din Legea nr.554/2004, Legea contenciosului administrativ, prezenta Hotărâre se înaintează Prefectului Județului Mureș pentru exercitarea controlului de legalitate.

**Art. V.** Prezenta hotărâre se comunică:

* Direcția Complexul de Agrement «Weekend».

**Viză de legalitate,**

**Secretar General al Municipiului Târgu Mureș**

**Bordi Kinga**